CELEX: 62010TN0036
Language: fi
Date: 2010-02-01 00:00:00
Title: Asia T-36/10: Kanne 1.2.2010 — Internationaler Hilfsfonds v. komissio

17.4.2010   
            
            
               FI
            
            
               Euroopan unionin virallinen lehti
            
            
               C 100/48
            
         Kanne 1.2.2010 — Internationaler Hilfsfonds v. komissio
   (Asia T-36/10)
   2010/C 100/73
   Oikeudenkäyntikieli: saksa
   
      Asianosaiset
   
   
      Kantaja: Internationaler Hilfsfonds e.V. (Rosbach, Saksa) (edustaja: Rechtsanwalt H. Kaltenecker)
   
      Vastaaja: Euroopan komissio
   
      Vaatimukset
   
   
               —
            
            
               Komission 9.10.2009 ja 1.12.2009 tekemät päätökset on kumottava siltä osin, kuin niissä ei ole annettu kantajalle oikeutta tutustua salaisiksi julistettuihin asiakirjoihin
            
         
               —
            
            
               vastaaja on velvoitettava korvaamaan menettelyn kulut ja kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa komission 9.10.2009 tekemän päätöksen, jolla sen hakemus saada tutustua LIEN-sopimuksen 97-2011 asiakirjavihon salaisiksi julistettuihin asiakirjoihin hylättiin osittain, sekä komission 1.12.2009 laatiman kirjelmän, jolla kantajalle ilmoitettiin, ettei sen toisesta hakemuksesta saada tutustua LIEN-sopimuksen 97-2011 asiakirjavihon asiakirjoihin voida päättää määräajassa.
   Kantaja esittää kanteensa perusteluna etenkin, ettei komissiolla ollut oikeutta kieltäytyä antamasta sille oikeutta tutustua haettuihin asiakirjoihin asetuksen (EY) N:o 1049/2001 (1) 4 artiklan 3 ja 4 kohdan poikkeussäännöksiä soveltamalla. Tässä yhteydessä esitetään myös, että ylivoimainen yleinen etu edellyttää asiakirjojen, joita ei ole annettu tutustuttavaksi, luovuttamista.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).